section_heading: Povijest
paragraph_text: Legende kluba su dvojica Brazilaca: Sergio i Clenio koji su ostavili značajan trag i u drugim klubovima. Od ostalih poznatih igrača u Novalji su igrali trenutačni igrači Hajduka Drago Gabrić i Mirko Oremuš, kapetan Croatie Sesvete Vladimir Petrović, te Dragan Tadić, koji je igrao za Rijeku kada je dva puta osvojila Hrvatski nogometni kup, zatim Ferdo Milin, Patrice Kwedi, Veldin Karić, Slavko Ištvanić i bivši hrvatski mladi reprezentativac Fulvio Poropat. Kvalitetan rad trenera Ivice Datkovića koji je u klubu od njegovog osnutka sve do sada uz polugodišnji prekid kada je trenirao NK"Zadar" prepoznali su i neki prvoligaški klubovi, a među njima najviše Hajduk te svoje mlade i perspektivne igrače često šalje na posudbu. Na posudbi u Novalji bila su dvojica igrača Hajduka: Lovre Kalinić (2009. – 2010.) i Roko Španjić.